2004/332/EY: Komission päätös, tehty 2 päivänä huhtikuuta 2004, moottoriajoneuvojen käyttöön liittyvän vastuun varalta otettavaa vakuutusta koskevista tarkastuksista annetun neuvoston direktiivin 72/166/ETY soveltamisesta (ETA:n kannalta merkityksellinen teksti) (tiedoksiannettu numerolla K(2004) 1235)



Virallinen lehti nro L 105 , 14/04/2004 s. 0039 - 0039



Komission päätös, tehty 2 päivänä huhtikuuta 2004, moottoriajoneuvojen käyttöön liittyvän vastuun varalta otettavaa vakuutusta koskevista tarkastuksista annetun neuvoston direktiivin 72/166/ETY soveltamisesta (tiedoksiannettu numerolla K(2004) 1235) (ETA:n kannalta merkityksellinen teksti) (2004/332/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaan saattamista koskevan jäsenvaltioiden lainsäädännön lähentämisestä 24 päivänä huhtikuuta 1972 annetun neuvoston direktiivin 72/166/ETY(1) ja erityisesti sen 7 artiklan 3 kohdan, sekä katsoo seuraavaa: (1) Jäsenvaltioiden sekä Islannin, Kroatian, Kyproksen, Norjan, Slovakian, Slovenian, Sveitsin, Tsekin ja Unkarin kansallisten vakuutuksenantajien toimistojen (jäljempänä "toimistot") välisiä suhteita säännellään 30 päivänä toukokuuta 2002 tehdyllä monenvälisellä sopimuksella (jäljempänä "sopimus"). (2) Sopimus liitettiin moottoriajoneuvojen käyttöön liittyvän vastuun varalta otettavaa vakuutusta koskevista tarkastuksista annetun neuvoston direktiivin 72/166/ETY soveltamisesta 28 päivänä heinäkuuta 2003 tehtyyn komission päätökseen 2003/564/EY(2), jossa vaaditaan, että kukin jäsenvaltio lakkaa tarkastamasta sellaisten ajoneuvojen liikennevakuutuksia, joiden pysyvä kotipaikka on toisen jäsenvaltion tai Islannin, Kroatian, Kyproksen, Norjan, Slovakian, Slovenian, Sveitsin, Tsekin ja Unkarin alueella ja jotka kuuluvat sopimuksen soveltamisalaan. (3) Jäsenvaltioiden sekä Islannin, Kroatian, Kyproksen, Latvian, Liettuan, Maltan, Norjan, Puolan, Slovakian, Slovenian, Sveitsin, Tsekin, Unkarin ja Viron toimistot allekirjoittivat 1 päivänä marraskuuta 2003 sopimuksen lisäyksen 1, jolla sopimus ulotetaan koskemaan Latvian, Liettuan, Maltan, Puolan ja Viron toimistoja. Lisäyksessä määrätään käytännön järjestelyistä sellaisten ajoneuvojen vakuutusten tarkastusten lakkauttamiseksi, joiden pysyvä kotipaikka on viimeksi mainittujen maiden alueella. (4) Näin ollen kaikki edellytykset liikennevakuutusten tarkastamisen lakkauttamiseksi direktiivin 72/166/ETY mukaisesti jäsenvaltioiden ja Latvian, Liettuan, Maltan, Puolan ja Viron välillä on täytetty, ON TEHNYT TÄMÄN PÄÄTÖKSEN: 1 artikla Jäsenvaltioiden on 30 päivästä huhtikuuta 2004 lakattava tarkastamasta sellaisten ajoneuvojen liikennevakuutuksia, joiden pysyvä kotipaikka on Latvian, Liettuan, Maltan, Puolan tai Viron alueella ja jotka kuuluvat Euroopan talousalueen jäsenvaltioiden ja muiden assosioituneiden maiden kansallisten vakuutuksenantajien toimistojen 1 päivänä marraskuuta 2003 tekemän monenvälisen sopimuksen lisäyksen 1 soveltamisalaan. 2 artikla Jäsenvaltioiden on ilmoitettava komissiolle välittömästi tämän päätöksen soveltamiseksi toteutetut toimenpiteet. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä huhtikuuta 2004. Komission puolesta Frederik Bolkestein Komission jäsen (1) EYVL L 103, 2.5.1972, s. 1. Direktiivi sellaisena kuin se on viimeksi muutettuna direktiivillä 84/5/ETY (EYVL L 8, 11.1.1984, s. 17). (2) EUVL L 192, 31.7.2003, s. 23.